**7. napirend**

**E l ő t e r j e s z t é s**

**Révfülöp Nagyközség Önkormányzata Képviselő-testületének**

**2020. június 29-én tartandó rendkívüli ülésére.**

**Tárgy: Révfülöp VIII. Nemzetközi Balatoni Bojlis Horgászverseny megrendezéséhez**

 **helyszín biztosítása**

**Előterjesztő:** Kondor Géza polgármester

**Előkészítette:** Szakál Norbert ügyintéző

 Jogszabállyal nem ellentétes

 Dr. Szabó Tímea

**Tisztelt Képviselő-testület!**

**Pupos Norbert** mint szervező levélben kereste meg Révfülöp Nagyközség Polgármesterét, hogyebben az évben ismételten Révfülöp **N**agyközség területén szeretnék megszervezni a **VIII. Nemzetközi Balatoni Bojlis Horgászversenyt (VIII. NBBH).**

A verseny sikeres megrendezéséhez az alábbi területekre lenne szükségük.

1.) Semsei major szabadstrand /áram, wc, megoldott YACHT kikötőben/

2.) Európa sétány /áram, wc megoldott Révfülöp NKSE öltözőjében/

3.) Rózsakert korábbi Balatoni nyár horgászhelyszín /áram, wc megoldott a Disco épületében/

4.) Császtai Strand /régi pénztár, csúszda melletti terület, és a strandröplabda pálya melletti terület, áram, wc. a strandon belül megoldott/

Mindezekre a területekre **2020. október 01. 12:00 óra és 2020. október 10. 12:00** közötti időszakban lenne a szervezőknek szükségük.

Kérelmező beadványában jelezte, hogy a helyszínek rendbentartásáért és a helyi rendelkezések betartatásáért személyes felelősséget vállal.

Megjegyezte, hogy ennek a több mint 500 horgászt magában tömörítő horgászversenynek idén már ötödik alkalommal Révfülöp a központja. Itt zajlik a nyitó és záró rendezvény is.

Rendezvényüket, a Balatoni Szövetség, a Balatoni Halgazdálkodási Zrt, a Balatoni Vízirendészeti Kapitányság, a MOHOSZ, Mol nagyon Balaton és még számos kisebb szervezet támogatja.

A szervezők hosszú távú céljai között szerepel, hogy Révfülöp még sok évig ennek a rendezvénynek házigazdája lehessen.

Révfülöp Nagyközség Önkormányzata Képviselő-testületének a közterületek használatáról és a közterületek rendjéről szóló 11/2010. (VI. 2.) önkormányzati rendelete 19/F. § (2) bekezdése alapján nemzetközi vagy országos horgászverseny esetén a közterület használati díj 157. 480 Ft + áfa / helyszín, amennyiben a verseny időtartama az egy hetet nem haladja meg. Amennyiben a verseny időtartam az egy hetet meghaladja, az igénybevétel díja 157. 480 Ft + áfa / helyszín / hét. Az (5) bekezdés alapján nemzetközi vagy országos horgászversenyek esetén az (1)-(4) bekezdésben szereplő szabályoktól el lehet térni, amennyiben a horgászverseny megtartásához a Képviselő-testület hozzájárul.

Tekintettel arra, hogy a most már hagyományosnak tekinthető verseny rengeteg pozitívumot jelent, és kézzel fogható eredményekkel is jár a település javára, így javaslom, hogy a rendeletben hivatkozott lehetőséggel élve, a Képviselő-testület 100. 000 Ft igénybevételi díjat határozzon meg.

 **RÉVFÜLÖP NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**/2020. (VI. 29.) HATÁROZATA**

***A Révfülöp belterületén megrendezésre kerülő VIII. Nemzetközi Balatoni Bojlis***

***Horgászversenyre helyszín biztosításáról***

Révfülöp Nagyközség Önkormányzat Képviselő-testülete a Révfülöp belterületén megrendezésre kerülő **VIII. Nemzetközi Balatoni Bojlis Horgászversennyel** kapcsolatos előterjesztést megtárgyalta.

A Képviselő-testület a kérelem alapján Semsei major szabadstrand, az Európa sétány, a Rózsakert horgászhelyszín, valamint a Császtai Strand helyszíneket 2020. október 1. 12:00 óra és 2020. október 10. 12:00 közötti időpontban biztosítja a verseny megrendezése céljára bruttó 100. 000 Ft igénybevételi díj ellenében.

Révfülöp Nagyközség Önkormányzata Képviselő-testülete a Révfülöp belterületén megrendezésre kerülő **VIII. Nemzetközi Balatoni Bojlis Horgászversennyel lebonyolításával** kapcsolatban megbízza Kondor Géza polgármestert a verseny megrendezéséhez szükséges együttműködési megállapodás előkészítésével és aláírásával.

Felelős: Kondor Géza polgármester

Határidő: 2020. október 1.